# Picamoixons

Picamoixons, antigament anomenat Rocabruna, és una entitat municipal descentralitzada situada al terme de Valls, a la comarca de l'Alt Camp. El 2019 tenia 435 habitants.
Té una estació de ferrocarril d'Adif on opera Renfe Operadora i s'hi creuen les línies de Lleida a Tarragona (antigament de la Companyia del Ferrocarril de Lleida a Reus i Tarragona) i la de Barcelona a Lleida per Vilanova i la Geltrú (antigament de la Companyia del Ferrocarril de Valls a Vilanova i Barcelona).
Històricament ha estat un lloc de pas a causa del seu enclavament estratègic, ja que el riu Francolí s'hi obre pas entre la Conca de Barberà i el Camp de Tarragona.
El nom de Picamoixons vé de picar els moixons, on els moixons són una pedra marró que s'extreu de les muntanyes del nostre poble i s'utilitzaven per a marcar els quilòmetes a la vorera de les carreteres, entre altres utilitats). D'aquí també Rocabruna (roca marró) que en vol dir el mateix.

## Política

Resultats electorals - Eleccions municipals 2007
| Candidatura | Cap de llista | Vots | Regidors | % Vots |
| CiU | Joan Miquel Sancho | 92 | 2 | 30,46 |
| ERC-AM | Jordi Gaya Benet | 68 | 2 | 22,52 |
| CUP-PA | | 6 | 0 | 1,99 |
| PSC | Joan Magrané | 128 | 4 | 42,38 |
| PP | José Mercader Saura | 4 | 0 | 1,32 |
| ICV | | 0 | 0 | 0,00 |
| Vots en blanc | | 1 | | 0,33 |
| Nuls | | 3 | | 0,99 |
| Total | | 302 | 8 | 100 |
Per primer cop el PSC guanya les eleccions i amb majoria absoluta. Amb 4 dels 8 vocals i la presidència (amb 170 vots), amb la candidatura de Joan Magrané. Conformen govern en solitari.
Resultats electorals - Eleccions municipals 2011
| Candidatura | Cap de llista | Vots | Regidors | % Vots |
| CiU | Francesc Rull | 131 | 6 | 49,43 |
| ERC-AM | | 14 | 0 | 5,28 |
| CUP-PA | | 17 | 0 | 6,42 |
| PSC | Jacinto Gasco | 64 | 2 | 24,15 |
| PP | | 13 | 0 | 4,91 |
| ICV | | 3 | 0 | 1,13 |
| Vots en blanc | | 18 | | 6,79 |
| Nuls | | 5 | | 1,89 |
| Total | | 265 | 8 | 100 |
Govern en solitari de CiU amb la presidència de Francesc Rull.
Resultats electorals - Eleccions municipals 2015
| Candidatura | Cap de llista | Vots | Regidors | % Vots |
| CiU | Francesc Rull | 100 | 4 | 40,98 |
| ERC-AM | Adrià Martinet | 83 | 3 | 34,02 |
| CUP-PA | | 28 | 1 | 11,48 |
| PSC | | 9 | 0 | 3,69 |
| PP | | 10 | 0 | 4,10 |
| ICV | | 6 | 0 | 2,46 |
| Vots en blanc | | 6 | | 2,46 |
| Nuls | | 2 | | 0,82 |
| Total | | 244 | 8 | 100 |
CiU és l'única candidatura formalment presentada, la que es presenta a la presidència. Obté la majoria absoluta amb 4 vocals i la presidència (qui ostenta vot de qualitat).
Govern de coalició de CiU i ERC, amb la presidència de Francesc Rull.

## Llocs d'interès

* Torre del Petrol: hi ha una torre medieval de vigilància, l'anomenada Torre del Petrol.
* L'església parroquial, neoromànica (1904), està dedicada a Sant Salvador, i és obra de l'arquitecte Ramon Salas i Ricomà.
* Ca l'Orga: casa pairal situada al carrer de Sant Isidre de Picamoixons. La casa pairal està formada per quatre edificis: l'habitatge que havia estat la casa senyorial del diputat Orga i tres construccions annexes de caràcter industrial. La rehabilitació s'haurà de realitzar en diverses fases i s'utilitzarà com a dependències municipals. En aquesta primera fase s'actuarà sobre la part estructural i la coberta. Donat el mal estat dels forjats actuals, es farà un buidat de l'edifici i es crearà una nova estructura tant vertical com horitzontal. Així mateix, es mantindran les mateixes obertures a la façana principal però a les laterals est i oest se'n crearan de noves per donar més llum als espais interiors. Ca l'Orgà havia estat sempre d'ús privat. Des de la construcció fins a l'any 2011 l'edifici va pertànyer al diputat Orgà i els seus descendents. D'aleshores ençà ha tingut diferents propietaris fins a l'any 2003 quan l'Entitat Municipal Descentralitzada de Picamoixons va iniciar les gestions per a la compra del conjunt arran de l'estat de deteriorament i abandonament en què es trobava l'edifici. Des del 4 de juliol de 2008 l'edifici té la categoria de Bé Cultural d'Interès Local.

## Referències

* ↑ «Picamoixons». Gran Enciclopèdia Catalana. Barcelona: Grup Enciclopèdia Catalana.
* ↑ «Entitat Municipal Descentralitzada de Picamoixons». municat.gencat.cat. [Consulta: 29 agost 2020].
* ↑ «431613 Valls». Idescat. [Consulta: 29 agost 2020].
* ↑ «S'inicia la rehabilitació de la casa pairal Ca l'Orgà a Picamoixons, Valls» (pdf). Incasòl, 08-11-2012. [Consulta: 29 octubre 2024].